แผ่นดินไหวในประเทศพม่า พ.ศ. 2554
แผ่นดินไหวในประเทศพม่า พ.ศ. 2554 () เป็นแผ่นดินไหวความรุนแรง 6.8 แมกนิจูด ที่เกิดขึ้นเมื่อวันที่ 24 มีนาคม ซึ่งมีศูนย์กลางแผ่นดินไหวอยู่ทางตะวันออกของรัฐฉาน โดยมีจุดเกิดแผ่นดินไหวลึกลงไป 10 กิโลเมตร มีแผ่นดินไหวตามเกิดขึ้นแล้ว 2 ครั้ง ครั้งหนึ่งความรุนแรง 4.8 แมกนิจูด อีกครั้งหนึ่งมีความรุนแรง 5.4 แมกนิจูด และแผ่นดินไหวตามที่เกิดขึ้นอีก มีความรุนแรง 5 แมกนิจูด ศูนย์กลางแผ่นดินไหวอยู่ห่างจากจังหวัดเชียงรายไปทางทิศเหนือ 70 กิโลเมตร และทางทิศตะวันออกเฉียงใต้ของเชียงตุงในวันที่ 10 พฤษภาคม พ.ศ. 2554 มีแผ่นดินไหวตามเกิดขึ้นอีกครั้งหนึ่งความรุนแรง 4.6 แมกนิจูด โดยในหลายจังหวัดทางภาคเหนือในประเทศไทยได้เกิดแผ่นดินไหวด้วย
แผ่นดินไหวในเกาะลมบก กรกฎาคม พ.ศ. 2561
แผ่นดินไหวในเกาะลมบก กรกฎาคม พ.ศ. 2561 เกิดขึ้นเมื่อ ณ เวลาตอนเช้าของวันที่ 29 กรกฎาคม พ.ศ. 2561 โดยมีขนาดแผ่นดินไหว 6.4 แมกนิจูด เกิดขึ้นที่เกาะลมบก จังหวัดนูซาเติงการาตะวันตก ประเทศอินโดนีเซีย ที่ระดับความลึกแผ่นดินไหว จุดศูนย์กลางของแผ่นดินไหวอยู่ที่ตำบลเซิมบาลุน อำเภอลมบกตะวันออก มีพื้นที่ที่ได้รับความเสียหายอย่างมากตามรายงาน เจ้าหน้าที่ทางการได้ยืนยันว่ามีผู้เสียชีวิต 16 ราย และบาดเจ็บอีกหลายกว่าร้อยราย